cyanic-selkie/wikianc huggingface dataset:
டிம்பிள் கபாடியா
சொந்த வாழ்க்கை
1984 ஆம் ஆண்டில் அவர் கண்ணாவை விவாகரத்து செய்துவிட்டு நடிப்புத் துறைக்கு மீண்டும் திரும்பினார். அவருடைய மகள்களும் நடிகைகளானார்கள், அது போலவே அவருடைய இளைய சகோதரி சிம்பிள் கபாடியாவும் நடிகையானார். அவருடைய மற்றொரு சகோதரி, ரீம் கபாடியா மர்மமான சூழலில் தற்கொலை செய்துகொண்டார். அவருடைய மகள் டிவிங்கிள் கண்ணா, நடிகர் அக்ஷய் குமார்-ஐத் திருமணம் செய்துள்ளார்.
பிற இணைப்புகள்
பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:பிலிம்பேர் விருதுகள் வென்றவர்கள் பகுப்பு:இந்தித் திரைப்பட நடிகர்கள் பகுப்பு:இந்திய இந்துக்கள் பகுப்பு:1957 பிறப்புகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:தமிழ்த் திரைப்பட நடிகைகள்
குல்வந்த் ராணா
குல்வந்த் ராணா ([Kulwant Rana) (பிறப்பு டிசம்பர் 5, 1970) பாரதிய ஜனதா கட்சியின் தலைவராகவும், தில்லி சட்டமன்ற உறுப்பினராகவும் இருந்தார். 2003, 2008 மற்றும் 2013 ஆம் ஆண்டுகளில் இவர் சட்டமன்ற உறுப்பினரானார். தில்லி மாநிலத்தின் பாரதிய ஜனதா கட்சியின் துணைத் தலைவராக பணியாற்றினார். சாபாத் தௌலத்பூர் சிற்றூரில் பிறந்தார்.
குறிப்புகள்
பகுப்பு:1970 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கரியாஞ்செட்டிபாளையம் ஊராட்சி
கரியாஞ்செட்டிபாளையம் ஊராட்சி (Kariyanchettipalayam Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள ஆனைமலை வட்டாரத்தில் அமைந்துள்ளது. இந்த ஊராட்சி, வால்பாறை சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1660 ஆகும். இவர்களில் பெண்கள் 822 பேரும் ஆண்கள் 838 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:ஆனைமலை ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
நியமம் (சட்டம்)
நியமம் (Enactment) என்ற வார்த்தை இயற்றப்பட்ட சட்டத்தை முழுமையாகவோ அல்லது அதன் பாகமான உறுப்புகளையோ குறிக்கும்; அல்லது இயற்றப்பட்ட சட்டங்களின் உறுப்பின் கீழ் உருவாக்கப்படும் சட்ட ஆவணங்களை குறிக்கும்.
வாக்ஃபீல்ட் லைக்ட் ரயில்வே கம்பெனி vs. வாக்ஃபீல்ட் கார்ப்பரேஷன் -ல் நீதிபதி றிட்லீ கூறியது:
"இந்த நியமம் என்றச் சொல்லை சட்டம் எனப் பொருள் கொள்ளக்கூடாது. சட்டம் என்றால் முழுச் சட்டம், இதன்படி ஒரு சட்டத்தின் ஒரு பிரிவு அல்லது பிரிவின் ஒரு பாகம் நியமமாக இருக்கலாம்."
மேற்கோள்கள்
பகுப்பு:சட்டம்
கபில தீர்த்தம்
கபில தீர்த்தம் (Kapila Theertham) என்பது புகழ்பெற்ற சிவன் கோயில் மற்றும் தீர்த்தம் ஆகும். இது இந்தியாவின் ஆந்திராவின் சித்தூர் மாவட்டத்தில் திருப்பதியில் அமைந்துள்ளது. இந்த கோயிலில் உள்ள சிவன் திரு உருவச்சிலை கபிலா முனியால் நிறுவப்பட்டதாக நம்பப்படுகிறது. எனவே இங்குள்ள சிவன் கபிலேசுவரா என்று குறிப்பிடப்படுகிறார்.
சேசாசசலம் மலையின் ஒரு பகுதியாக இருக்கும் திருமலை மலைகளின் அடிவாரத்தில் செங்குத்தான மற்றும் செங்குத்து முகங்களில் ஒன்றில் மலைக் குகை ஒன்றின் நுழைவாயிலில் இந்த கோயில் அமைந்துள்ளது. இங்கு மலை ஓடையின் நீர் நேரடியாக "கபில தீர்த்தம்" என்று அழைக்கப்படும் கோயில் தெப்பக்குளத்தில் விழுகிறது. பெரிய கல்லினால் ஆன "நந்தி" கோயிலின் நுழைவாயிலில் அமர்ந்த நிலையில் பக்தர்களுக்கும் வழிப்போக்கர்களுக்கும் அருள் பாலிக்கின்றது.
சொற்பிறப்பியல்
கோயிலின் பெயரும் தீர்த்தத்தின் பெயரும் கபிலா முனியிலிருந்து பெறப்பட்டன.
நிர்வாகம்
தற்போது இந்த கோயில் திருமலை திருப்பதி தேவஸ்தான நிர்வாகத்தின் கீழ் உள்ளது. இதனால் இந்த கோயில் தொடர்ச்சியான பாதுகாப்பையும், நிலைத்தன்மையையும் பெறுகிறது. வருடாந்திர திருவிழாக்கள் பெரும் சிறப்பாகக் கொண்டாடப்படுகின்றன.
மத முக்கியத்துவம்
கார்த்திகை மாதத்தில் "முக்கோட்டி" தினத்தன்று பவுர்ணமியில் மூன்று உலகங்களில் அமைந்துள்ள அனைத்து தீர்த்தங்களும் இந்த கபில தீர்த்தத்தில் நண்பகலில் பத்து 'கட்டிகாக்களுக்கு' ஒன்றிணைகின்றன (ஒரு கட்டிகா சமம் 24 நிமிடங்கள்). அந்த புனித நேரத்தில் இதில் தீர்த்தமாடும் நபர்கள் பிறப்பு மற்றும் இறப்பு சுழற்சியிலிருந்து விடுதலை அடைவார்கள் என்று நம்பப்படுகிறது. மேலும், முன்னோர்களை வணங்கிக் கடந்த காலங்களில் செய்த பாவங்களிலிருந்து விடுபடலாம்.
பண்டிகைகள்
இக்கோவிலில் அனைத்து சைவ சமய முக்கிய திருவிழாக்களும் கொண்டாடப்படுகிறது. இதில் முக்கியமானவை மகா சிவராத்திரி, திருக் கார்த்திகை தீபம், விநாயகர் சதுர்த்தி, ஆடிக்கிருத்திகை ஆகும். கபிலேசுவர சுவாமியின் பிரம்மோத்சவம் பிப்ரவரி மாதத்தில் கொண்டாடும் கோயிலின் முக்கியத் திருவிழாவாகும். இது ஒன்பது நாள் நடைபெறும் நிகழ்வாகும். திருவிழாவின் போது சிவன் மற்றும் பார்வதி ஊர்வலம் அம்சா வாகனத்தில் தொடங்கி திரிசூல ஸ்தானத்துடன் (சிவனின் திரிசூலம் தீர்த்தமாடல்) முடிவடையும்.
துணை ஆலயங்கள்
இந்த கோயிலில் பல துணை சன்னதிகள் உள்ளன. காமாட்சி, சிவன், விநாயகர், சுப்பிரமணியன், அகத்தீசுவரர், ருக்மிணி சத்தியபாம சமேயோத ஸ்ரீகிருஷ்ணா என்பன அவற்றில் சில.
மேற்கோள்கள்
பகுப்பு:ஆந்திராவில் உள்ள சிவன் கோயில்கள் பகுப்பு:Coordinates on Wikidata பகுப்பு:சித்தூர் மாவட்டத்திலுள்ள சிவன் கோயில்கள்
கானம்
கானம் (ஆங்கிலம்:Kanam), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், திருச்செந்தூர் வட்டத்தில் இருக்கும் ஒரு பேரூராட்சி ஆகும்.
இது தூத்துக்குடியிலிருந்து 35 கிமீ தொலைவிலும், திருச்செந்தூரிலிருந்து 9 கிமீ தொலைவிலும் உள்ளது. அருகில் அமைந்த தொடருந்து நிலையம், 6 கிமீ தொலைவில் உள்ள  குரும்பூரில் உள்ளது.
2011-ஆம் ஆண்டு மக்கள் தொகை கணக்கெடுப்பின்படி 880 வீடுகள் கொண்ட இப்பேரூராட்சியின் மக்கள்தொகை 3,134 ஆகும்
ஆதாரங்கள்
பகுப்பு:தூத்துக்குடி மாவட்டத்தில் உள்ள பேரூராட்சிகள்
பென்சைல் சயனைடு
பென்சைல் சயனைடு (Benzyl cyanide) என்பது C6H5CH2CN என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்று எண்ணெய்ப்பசையுடன் காணப்படும் இந்த அரோமாட்டிக் நீர்மம் பல கரிமச் சேர்மங்களைத் தயாரிப்பதற்கு ஒரு முன்னோடிச் சேர்மமாக விளங்குகிறது.
தயாரிப்பு
பென்சைல் குளோரைடுடன் சோடியம் சயனைடு சேர்த்து கோல்ப் நைட்ரைல் தொகுப்பு வினையின் வழியாக பென்சைல் சயனைடு தயாரிக்கப்படுகிறது. பீனைல் அலானின் சேர்மத்தை ஆக்சிசனேற்ற கார்பாக்சில் நீக்கவினை மூலமாகவும் தயாரிக்கலாம்.
வேதி வினைகள்
பென்சைல் சயனைடு நீராற்பகுக்கப்பட்டு பீனைல் அசிட்டிக் அமிலம் உருவாகிறது. அல்லது பின்னெர் வினையில் இது பங்கேற்று பீனைல் அசிட்டிக் அமிலயெசுத்தர்களைக் கொடுக்கிறது.
அரோமாட்டிக் வளையத்திற்கும் நைட்ரைல் வேதி வினைக்குழு முதலியனவற்றுக்கிடையில் உள்ள கார்பன் மீது வினைத்திறம் மிக்க மெத்திலீன் அலகாக உருவாகிறது. வினைத்திறன் மிக்க இந்த கார்பன் நைட்ரைல் எதிர்மின் அயனியாக ஒரு பயனுள்ள வினை இடைநிலைப்பொருள் வினை இடைநிலைப்பொருளாக கார்பன்-கார்பன் பிணைப்புகளை உருவாக்குகிறது.
பயன்கள்
ஒரு கரைப்பானாக பென்சைல் சயனைடு பயன்படுத்தப்படுகிறது. பூஞ்சைக்கொல்லிகள், (பீனெத்தில் ஆல்ககால்), நறுமணப்பொருட்கள் நுண்ணுயிர் எதிர்ப்பிகள், மருந்துவகைப் பொருட்கள் போன்றவற்றை தயாரிப்பதற்குரிய ஒரு தொடக்கப் பொருளாகவும் இச்சேர்மம் பயன்படுகிறது.
முறைப்படுத்தல்
பல்வேறு மருந்துவகைப் பொருட்களுக்கு பென்சைல் சயனைடு ஒரு முன்னோடிச் சேர்மமாக இருப்பதால் பல நாடுகளில் இச்சேர்மம் முறைப்படுத்தப்பட்டுள்ளது.
அமெரிக்கா
அமெரிக்காவில் மருந்து செயலாக்க பட்டியல் எண் 1 இல் இடம்பெற்றுள்ள வேதிப் பொருளாக முறைப்படுத்தப்பட்டுள்ளது.
முன்பாதுகாப்பு
தொடர்புடைய பிற பென்சில் வழிப்பொருட்கள் போலவே பென்சைல் சயனைடும் கண்கள் மற்றும் தோலில் எரிச்சலூட்டுகிறது. நச்சுத்தன்மையுடையதாகவும் எரிக்கும்போது நச்சு வாயுவான ஐதரசன் சயனைடையும் உருவாக்குகிறது.
புற இணைப்புகள்
பகுப்பு:அரோமாட்டிக் சேர்மங்கள் பகுப்பு:நைட்ரைல்கள் பகுப்பு:பென்சைல் சேர்மங்கள்
உமையாள்பதி ஊராட்சி
உமையாள்பதி ஊராட்சி (Umaiyalpathi Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள கொள்ளிடம் வட்டாரத்தில் அமைந்துள்ளது. இந்த ஊராட்சி, சீர்காழி சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1772 ஆகும். இவர்களில் பெண்கள் 874 பேரும் ஆண்கள் 898 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எல். ஐ. சி. நரசிம்மன்
எல்.ஐ.சியில் அதிகாரியாக பணியாற்றி வந்த இவர் திரைப்பட, நாடக ஆசையால் விருப்ப ஓய்வு பெற்று நடிக்க வந்தார். நாடகத்துறையில் இருந்து திரைப்படத் துறைக்கு வந்த நரசிம்மன் ஏராளமான படங்களில் குணச்சித்திர வேடங்களில் நடித்துள்ளார். ரஜினிகாந்த், கமலஹாசன், பிரபு, கார்த்திக் உள்ளிட்ட முன்னணி நடிகர்களுடன் இவர் நடித்துள்ளார். எஸ். பி. முத்துராமன் இயக்கிய படங்கள் அனைத்திலும் நடித்துள்ளார். தொலைக்காட்சி நாடகத் தொடர்களிலும் நரசிம்மன் நடித்து வந்தார்.
பெரிங் நீரிணை
[[Image:dateliner cam.jpg|thumb|200px|right|பெரிங் நீரிணையை காட்டும் வலைப்படக்கருவி [[Image:US NOAA nautical chart of Bering Strait.png|right|thumb|200px|பெரிங் நீரிணையின் கடலோடிகளுக்குரிய அட்டவனை]]
எல். ஐ. சி. நரசிம்மன்
மறைவு
நரசிம்மன் சில ஆண்டுகளாக புற்றுநோயால் அவதிப்பட்டு 2011 அக்டோபர் 27 இரவு 11:30 அளவில் சென்னையில் காலமானார். சின்மயா நகர் நெற்குன்றத்தில் குடும்பத்துடன் வசித்து வந்த இவரின் மனைவி பெயர் நளினி. சுரேஷ் என்ற மகனும் ஜெயந்தி என்ற மகளும் உள்ளனர்.
பெரிங் நீரிணை
பெரிங் நீரிணை ஆசியாவின் இரசியாவுக்கும் வட அமெரிக்காவின் அலாஸ்காவுக்கும் இடையிலுள்ள நீரிணையாகும். வட துருவத்துக்கு அருகில் அமைந்துள்ளது. இந்நீரீணை ஏறத்தாழ 92 கி.மீ அகலமானது. இதன் சராசரி ஆழம் 30 முதல் 50 மீ ஆகும். இந்நீரிணையை செமியோன் டெஸ்னெவ் 1648 இல் கடந்தார். ஆயினும் 1728 இல் இந்நீரிணையைக் கடந்த பெரிங் என்பவரது பெயரே இந்நீரிணைக்குச் சூட்டப்பட்டது. முற்காலத்தில் இந்நீரிணைக்குக் குறுக்காக நிலத்தொடர்பு அல்லது பனி உறைந்திருந்ததால் மனிதரும் மிருகங்களும் கடக்கக் கூடியதாக இருந்ததாக அறிவியலாளர்கள் கருதுகின்றனர். இதுவே பெரிங் பாலம் என்றழைக்கப்படுகிறது. இந்நீரிணைக்குக் குறுக்காக பாலம் அல்லது நிலக்கீழ் சுரங்கம் அமைப்பதற்கான யோசனைகள் உள்ளன.
புவி வெப்ப மண்டலங்கள்
புவி வெப்ப மண்டலங்கள் (Geographical zones) என்பன அட்சக்கோட்டுப் பரவலைப் பொறுத்து மாறுபடும் வெப்பநிலையின் அடிப்படையில் புவிக்கோளத்தின் பிரிப்புகளாகும்.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:புவி
சிறீரங்கப்பட்டணம் அரங்கநாதசுவாமி கோயில்
ரங்கநாதர் கோயில் (Ranganthaswamy temple) கர்நாடக மாநிலத்தின் மாண்டியா மாவட்டம், காவேரி ஆற்றங்கரையில் உள்ள ஸ்ரீரங்கப்பட்டணம் எனும் தீவில் அமைந்த இக்கோயில் பெருமாளுக்கு அர்பணிக்கப்பட்டது. இக்கோயிலின் மூலவர் ரங்கநாதர், தாயார் ரங்கநாயகி. இக்கோயிலின் தீர்த்தமாக காவிரியும், கடைபிடிக்கப்படும் ஆகமமாக பாஞ்சராத்ரமும் அமைந்துள்ளது.
வரலாறு
மேலைக் கங்கர் குல அரச படைத்தலைவர் திருமலைய்யா என்பவரால், 984இல் இக்கோயில் கட்டப்பட்டது. 12ஆம் நூற்றாண்டில் ஹோய்சாள மன்னர் விஷ்ணுவர்தன் ஸ்ரீரங்கப்பட்டணம் தீவை இராமானுஜருக்கு தானமாக வழங்கினார்.
கோயில்
கோயில் கர்ப்பகிரகத்தில், மகாலட்சுமி, பூமாதேவியுடன், ஆதிசேசன் மீது பகவான் விஷ்ணு பள்ளி கொண்ட பெருமாளாக காட்சியளிக்கிறார். மேலும் நரசிம்மர், கிருஷ்ணர், வெங்கடேஸ்வரர், அனுமான்,கருடன், பிரம்மா மற்றும் ஆழ்வார்களுக்கு தனித்தனி சன்னதிகள் உள்ளது.
மேற்கோள்கள்
பகுப்பு:கர்நாடகாவில் உள்ள வைணவக் கோயில்கள் பகுப்பு:மாண்டியா மாவட்டதிலுள்ள வைணவக் கோயில்கள் பகுப்பு:கர்நாடகாவில் உள்ள இந்துக் கோயில்கள் பகுப்பு:மண்டியா மாவட்டம்
டைட்டானிக் (1943 திரைப்படம்)
டைட்டானிக் (Titanic) என்பது 1943 ஆண்டைய ஜேர்மன் பிரச்சாரப் படம் ஆகும், இது 1912 இல் டைட்டானிக் கப்பல் மூழ்கியதை அடிப்படையாக கொண்டு  எடுக்கப்பட்ட ஒரு திரைப்படமாகும். இது இரண்டாம் உலகப் போர் காலகட்டத்தின்போது, டாப்ஸ் புரொடக்சன்ஸ் யுஎஃப்ஏ நிறுவனத்தால் தயாரிக்கப்பட்ட படமாகும். பிரிட்டிஷ் நிறுவனத்தால் ஏற்கனவே 1929 ஆம் ஆண்டில் இந்த கப்பல் நேர்ச்சி பற்றிய ஒரு ஜெர்மன் மொழி திரைப்படம் தயாரித்து வெளியிட்டிருந்தது. இருந்தாலும், இந்த திரைப்படத்தை நாஜி பரப்புரை அமைச்சரான ஜோசப் கோயபல்சால் ஜெர்மானிய திரைப்படத் துறை மற்ற எந்த நாட்டின் திரைத் துறைக்கும் குறைந்ததில்லை என்பதை நிறுவ வேண்டும். என்பது மட்டுமல்லாமல், இட்லரின் கொள்கை பிரச்சாரப் படமாகவும் எடுக்கப்பட்டது. படமானது  பிரிட்டிஷ். அமெரிக்கப் பெரு முதலாளித்துவமே இந்தப் பேரழிவிற்கு காரணம் என்று குற்றம்சாட்டும் நோக்குடன் எடுக்கப்பட்டது. கப்பல் குழுவினரில் முற்றிலும் கற்பனை வீரரான ஒரு ஜேர்மனிய அதிகாரி இருப்பதாக சித்தரிக்கப்பட்டார். இவர் பிரிட்டிஷ் அதிகாரிகளை விட சிறந்தவராக காட்டப்பட்டார். இது பிற இனத்தவருடன் ஒப்பிடுகையில் ஜேர்மனியர்கள் உயர்ந்தவர்களாகவும் துணிச்சலானவர்களாகவும், தன்னலமற்றவர்களாகவும் காட்டும் நோக்கம் கொண்டதாக இருந்தது.
நிறைவடைந்த படம் கோயபெல்ஸுக்குத் திருப்தி அளிக்கவில்லை. நாஜி ஆக்கிரமித்திருந்த பிற தேசங்களில் மட்டும் 1843 நவம்பரில் டைட்டானிக் திரையிடப்பட்டது. நாஜிக் கொள்கைளைப் பரப்பும் நோக்கில் உருவாக்கப்பட்ட திரைப்படம், அதற்கு நேர்மாறான விளைவுகளை உண்டாக்கலாம் என கோயபெல்ஸ் அஞ்சியதால் ஜெர்மனியில் திரையிடப்படவில்லை. பிறகு படத்தை பிறகு கோயபால்ஸ் முழுமையாக படத்தை தடை செய்தார்.
இப்படமானது டைட்டானிக் கப்பலின் நிகழ்வுகளைக் கொண்டு டைடானிக் என்ற பெயரிடப்பட்டு எடுக்கப்பட்ட முதல் திரைப்படம் ஆகும். மேலும் படத்தில் கப்பல் மூழ்கிய சம்பவத்தில் வரலாற்று நபர்களுடன் பல்வேறு கற்பனைக் கதாபாத்திரங்கள் போன்றவற்றைக் கொண்டும் எடுக்கப்பட்டது இப்படம் டைடானிக் படங்களுக்கு முதல் தொடக்கமாக அமைந்தது.
மேற்கோள்கள்
பகுப்பு:1943 திரைப்படங்கள் பகுப்பு:செருமானியத் திரைப்படங்கள்
தேவனாம்பட்டினம் திரௌபதியம்மன் கோயில்
தேவனாம்பட்டினம் திரௌபதியம்மன் கோயில் தமிழ்நாட்டில் கடலூர் மாவட்டம், தேவனாம்பட்டினம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கடலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜாவா (நிரலாக்க மொழி)
thumb|right|297 px| ஜாவா நிரலாக்க மொழியின் ஓர் எடுத்துக்காட்டு.
ஜாவா சன் மைக்ரோசிஸ்டம்ஸ் (Sun Microsystems) என்ற நிறுவனத்தினால் இணையத்தை மனத்தில் கொண்டு சி++ கணினி நிரலாக்க மொழியைப் பின்பற்றி உருவாக்கப் பட்ட பொருள் நோக்கு நிரலாக்க மொழி. சி,சி++ முதலிய மற்ற கணினிமொழிகளின் மூல நிரல் அல்லது மூலங்கள் (Source code) இயங்குதளங்களில் இயங்குவதற்கு ஒவ்வொரு முறை zhயும் தொகுக்க (compile) வேண்டியிருந்தது. இக்குறைபாடுகளைக் களைந்து உருவாக்கப்பட்ட ஜாவா கணினி மொழியில் இயங்குதளத்தில் தொகுத்த உடன் அவை இயங்குதளங்களைச் சாரா எண்ணுன்மி குறிமுறைகளாக (byte code) மாற்றப்படும். இந்த எண்ணுன்மிக் குறிமுறை நிரல்கள் இயங்குதள சார்பின்மையை ஏற்படுத்துகின்றன. இவை எண்ணுன்மிக் குறிமுறை இயக்க நேரத்தில், ஜாவா மெய்நிகர் இயந்திரம் (Java Virtual Machine) என்றழைக்கப்படும், மென்பொருளினால் புரிந்துகொள்ளப்பட்டு அந்தந்த இயங்குதளங்களுக்கு ஏற்றவாறு இயக்கப்படும்.
ஜாவா, ஜாவாஸ்கிரிப்ட் ஆகிய மொழிகள் பெயர் மற்றும் நடையளவில் ஒத்திருந்த போதிலும் அவை வெவ்வேறு காரணங்களுக்காகத் தோற்றுவிக்கப்பட்ட மாறுபட்ட மொழிகளாகும். ஜாவா என்பது மிகவும் பிரபலமான மென்பொருள் உருவாக்கி. தற்காலத்தில் பெரும்பாலான மின் கருவிகள் ஜாவாவை அடிப்படையாகக்கொண்டு செயல்படுகின்றன. ஜாவா சன் மைக்ரோசிஸ்டம் என்ற நிறுவனத்தைச் சேர்ந்த ஜேம்ஸ் கோஸ்லிங் என்பவரால் 1991 ஆம் ஆண்டு கண்டுபிடிக்கப்பட்டது. ஜாவாவின் முதல் பதிப்பு (ஜாவா 1.0) 1995 ஆம் ஆண்டு வெளியிடப்பட்டது. ஜாவா பொருள் சார்ந்த நிரலாக்க மொழியாகும் (object oriented programming language). இதன் பெரும்பாலான அமைப்புகள் C, C++ ஐ ஒத்துக் காணப்படும்.
தொடக்ககால வரலாறு
ஜாவா நிரலாக்க மொழி, ஜாவா இயங்குசூழல் ஆகியவை சன் மைக்ரோசிஸ்டம்ஸ் நிறுவனத்தின் உட்புற செயற்றிட்டங்களாக மார்கழி 1990 இல் தொடங்கப்பட்டன. பசுமைத் திட்டம் (Green Project) என்ற பெயரில் கலிபோர்னியாவின் மென்லோ பார்க் நகரில் தொடங்கிய இத்திட்டத்தில் ஜேம்ஸ் காஸ்லிங், பாட்ரிக் நோட்டன், மைக் ஷெரிடன் ஆகியோர் முக்கிய பங்கு வகித்தனர். அடுத்த தலைமுறை (next generation) வீட்டுப் பாவனைக்குரிய இலத்திரனியல் உபகரணங்களுக்கான தொழில்நுட்பத்தை வடிவமைப்பதே இவர்களுடையதும் சன் நிறுவனத்தினதுமான அப்போதைய குறிக்கோளாக இருந்தது.
இப்பணிக்காக இவர்கள் முதலில் சி++ மொழியைப் பாவிப்பதற்கு எண்ணியிருந்த போதிலும், பின் பலவித காரணங்களால் அது நிராகரிக்கப்பட்டது. அவர்கள் வளங்கள் வரையறுக்கப்பட்டதொரு உள்ளமைப்பு இயந்திரம் (embedded system) ஐ உருவாக்க நினைத்திருந்தனர். சி++ மொழியானது ஏற்படுத்தும் நினைவகக் கால்தடங்கள் (memory footprints) இவ்வாறான இலத்திரனியல் உபகரணங்களுக்குத் தேவைக்கதிகமாகப் பெரிதானதாக இருப்பதும், சி++ மொழிக்கே உரியதான கடினத்தன்மை மென்பொருட் பிழைகள் ஏற்படக் காரணமாக இருக்கும் என்பதும் இம்மொழி நிராகரிக்கப்பட முக்கியக் காரணங்களாக இருந்தது. அத்துடன் சி++ மொழியானது நினைவகச் சுத்திகரிக்கும் (garbage collection அல்லது GC) வசதிகளைக் கொண்டிருக்கவில்லை. இதனால் மென்பொருளாளர் தாங்களே நினைவகச் சுத்திகரிப்பை ஆற்றவேண்டியிருந்தது. இது மிகக் கடினமானதும் தவறுகள் அதிகமாக எற்பட வாய்ப்புள்ளதுமான ஒரு பணியாகும். மேலும் சி++ மொழியானது மேம்படுத்தப்பட்ட பாதுகாப்பு, பரவலாக்கப்பட்ட நிரலாக்கம் (distributed programming), இயக்க இழை (threading) போன்ற வசதிகளைக் கொண்டிருக்காதது மட்டுமின்றி பல்வேறுபட்ட கருவிகளில் உபயோகிக்கத்தக்கவாறு இயங்குதள சார்பின்மையையும் (platform independence) கொண்டிருக்கவில்லை.
கொள்கைகள்
ஜாவா மொழியை உருவாக்குவதில் ஐந்து முதன்மை இலக்குகள் இருந்தன.
பதிப்புகள்
ஜாவாவின் முதன்மை வெளியீட்டுப்பதிப்புகளும், அவற்றின் வெளியீட்டு நாளும்:
ஜாவாவின் சிறப்பம்சங்கள்
அனைத்து இயந்திரங்களும் புரிந்து கொள்ளக்கூடியது 0, 1 ஆகியவை மட்டுமேயாகும். ஜாவா நிரல், நிரல் எழுதப்பட்ட இயந்திரத்திலேயே 0, 1 ஐ மட்டுமே கொண்ட கோப்புகளாகச் சேமிக்கப்படுகிறது. இதன் மூலம்தான் ஜாவா நிரலாக்க மொழி இயங்குதள சார்பின்மையை அடைகிறது.
ஜாவா மெய்நிகர் இயந்திரம்
ஜாவா அமைப்பில் ஜாவா மெய்நிகர் இயந்திரம் [(Java Virtual Machine (JVM)] மிக முக்கிய பங்கு வகிக்கின்றது. இதில் ஜாவா நிரல்களை இயக்கும் சூழல் உள்ளது. ஜாவா மெய்நிகர் இயந்திரமானது ஒரு மென்பொருளாகும். இவை வன்பொருள் (Hardware) மற்றும் இயக்கு தளம் (Operating System) ஆகியவற்றின் மீது செயல்படுத்தப்படும். ஜாவா மூலக் குறியீடு (source code) அதாவது .java கோப்பானது செயல்படுத்தப்படும் போது இவை எண்ணுன்மி குறியீடுகளாக (Byte Codes) மாற்றப்பட்டு பின் .class கோப்பிற்குள் வைக்கப்படும். இந்த பைட் குறியீடுகளானது பின் ஜாவா மெய்நிகர் இயந்திரத்தால் செயல்படுத்தப்படுகின்றன. ஆகவே இந்த பைட் குறியீடுகளானது ஜாவா மெய்நிகர் இயந்திரத்தின் எந்திர மொழி (Machine Language) எனப்படுகின்றது.
பொருள் சார்ந்த நிரலாக்கம்
ஜாவா ஓர் பொருள் சார்ந்த நிரலாக்க மொழியாகும் (Object Oriented Programming). இவை பின்வரும் தனிச் சிறப்புகளைக் கொண்டுள்ளன.
எளிமையானது
ஜாவா கற்பதற்கு ஏற்ற மிக எளிமையானது. இவை புரிந்துகொள்ள எளிமையான வடிவமைப்பை பெற்றுள்ளன. C, C++ இல் உள்ள குழப்பமான மற்றும் தெளிவற்ற கருத்துக்கள் நீக்கப்பட்டு அல்லது மறு வடிவமைக்கப்பட்டு இவை செயல்படுத்தப்படுகிறது.
வலுவான அமைப்புடையது
ஜாவா பெரும்பாலும் பிழை உள்ள குறியீடுகளை நீக்கி சிறந்த முறையில் செயல்பட முயற்சிக்கும். மேலும் நினைவக மேலாண்மை மற்றும் பிழைகளை கையாளும் வகையில் ஜாவா சிறப்பாக வடிவமைக்கப்பட்துள்ளது.
பாதுகாப்பானது
பாதுகாப்பைக் கருதும்போது ஜாவா எப்பொழுதும் முதலில் தேர்வாகிறது. இதன் பாதுகாப்புத் தன்மையால் நச்சுநிரல் அற்ற (virus free) அமைப்பை உருவாக்க முடியும்.
பல்புரியாக்கம்
பல்புரியாக்கம் (Multithreading). இப்பண்பினால் ஜாவா இரண்டு அல்லது அதற்கு மேற்பட்ட பணிகளை ஒரே நேரத்தில் செய்ய இயலும். பல்புரியாக்கத்தின் முக்கிய பயன்பாடானது ஒரே நினைவகம் மற்றும் பல ஆதாரங்கறு பணிகளுக்காக பயன்படுத்துவது. எடுத்துகாட்டாக தட்டச்சு செய்யும் போது, இலக்கண பிழைகளை சேர்ந்து பரிசோதித்தல் போன்ற வசதிகளை பல்புரியாகம் மூலம் செயல்படுத்தமுடியும்.
நடுநிலையான வடிவமைப்புடையது
தொகுப்பி (compiler) உருவாக்கும் ப்பைட் குறியீடுகளானது குறுப்பிட்ட இயந்திரம் என்று அல்லாமல் அணைத்து வகையான இயந்திரங்களிலும் செயல்படும் தன்மையுள்ளது.
பெயர்வுத் திறன்
ஜாவாவின் எண்ணுன்மி குறியீடுகளானது அணைத்து தளங்களிலும் செயல்படக்கூடியவை. இவை இயந்திரத்தின் அம்சங்களை சார்ந்து செயல்படுதப்படுவதில்லை.
செயல் திறன்மிக்கது
ஜாவா விளக்கத்தன்மையுடையது. இது C, C++ போன்ற நிரலாக்க மொழிகளைக் காட்டிலும் மேலானது.
பகிர்வுதன்மை
ஜாவா HTTP மற்றும் FTP போன்ற TCP/IP நெறிமுறைகளில் (Protocol) மேம்பட்ட நடைமுறைகளை, பகிர்வுதன்மையைக் (JAVA IS DISTRIBUTED) கொண்டுள்ளது. ஆகவே வலையமைப்பிலுள்ள URL மூலமாக பொருட்களை (objects) அணுக முடியும்.
தொடரியல்
சி++, சி ஆகியவற்றின் பேரளவு இயக்க விளைவால் அமைந்துள்ளது ஜாவாவின் தொடரியல். சி++ ஐ ஒத்திராமல் கட்டமைப்பதற்கும், பொதுப்படையாக்குவதற்கும், பொருள் நோக்கு நிரலாக்குவதற்கும் இதன் தொடரியல் ஒருங்கிணைந்துள்ளது. ஜாவா ஒரு பொருள் நோக்கு மொழியாகவே உருவாக்கப்பட்டது. அனைத்து நிரற்தொடர்களும் வகுப்புகளுக்குள் எழுதுப்பட்டுள்ளன மேலும் ஒவ்வொரு தரவு உருப்படியும் ஒரு பொருளாகும். முழுவெண்கள், மிதவைப்புள்ளி எண்கள், பூலியன் மதிப்புகள், எழுத்துகள் ஆகிய தொடக்கநிலை தரவு வகைகள் செயற்திறன் காரணங்களால் பொதுநிலைமீறி பொருள்களாக அல்லாமல் அமைந்துள்ளன. ஐாவா சி++ இன்  போன்ற புகழ்பெற்ற செயற்முறைகளை மீண்டும் பயன்படுத்துகிறது.
அகிலத்திற்கு வணக்க நரலின் எடுத்துக்காட்டு
ஜாவாவில் மரபார்ந்த அகிலத்திற்கு வணக்க நிரலை இவ்வாறென எழுதலாம்:
ஜாவா இயங்குதளம்
ஜாவா மொழியில் எழுதப்பட்ட கணினி திரல்கள் எந்த வன்பொருள்/இயக்கதளத்திலும் ஒரே மாதிரி இயங்கும் பண்பு உடையது.குறிப்பிட்ட இயந்திரம் நேரடியாக ஜாவா பைட்குறியீட்டை புரிந்துகொள்ள ஒரு இடைநிலை பிரதிநிதித்துவம் வேண்டும்.ஜாவா பைட்குறியீட்டு நிரல்கள் இயந்திர குறியீடு முறையில் இருக்கும்,இதை வழங்கும் வன்பொருளுக்கு குறிப்பாக எழுதப்பட்ட ஒரு மெய்நிகர் இயந்திரம் (VM) மூலம் புரியவைக்கலாம். இறுதி பயனர்கள் பொதுவாக ஜாவா நிகழ்நேர சூழல் (JRE) முழுமையான ஜாவா பயன்பாடுகளை தங்கள் சொந்த கணினியில் நிறுவியோ அல்லது வலை உலாவியில் ஜாவா ஆப்லேட்ஸாக பயன்படுத்தப்படுகிறது.
செயலாக்கங்கள்
ஜனவரி 27, 2010 இல் சன் மைக்ரோசிஸ்டமிடம் ஜாவா SE இயக்குதளத்தை உத்தியோகபூர்வமாக மேம்படுத்த ஆரக்கிள் நிறுவனம் உரிமம் பெற்றது. இதை தொடர்ந்து மாக் X, விண்டோஸ் மற்றும் சோலாரிஸ் இயங்குதளங்களுக்கான ஆரக்கிள் வெளியிடப்பட்டது.
செயல்திறன்
ஜாவாவில் எழுதப்பட்ட நிரல்கள் சி++ ஐ விட மெதுவாகவும்,அதிக இடம் தேவை படுவதாகவும் இருப்பினும் 1997/1998ல் ஜாவா 1.1 ன் ஒரேநேர தொகுப்பு அறிமுகத்தின் பின் ஜாவா நிரல்களின் செயல்படுத்தும் வேகம் குறிப்பிடத்தக்க முன்னேற்றம் அடைந்தது. டிசம்பர் 2012 நிலவரப்படி ஜாவா7 சி++ ஐ விட சுமார் 44% மெதுவானதாக தெரிந்தது.
தானியங்கி நினைவக மேலாண்மை
ஜாவா நினைவகத்தை நிர்வகிக்க ஒரு தானியங்கி குப்பை சேகரிப்பை பயன்படுத்துகிறது.கோப்புகளை உருவாக்கும் போது தேவையற்ற பகுதிகளை தானாகவே நீக்குகின்றது.ஒரு கோப்புகள் ஏதும் இல்லாமல் இருந்தால், "பூஜ்ய சுட்டிக்காட்டி விதிவிலக்கு" மோளம் அது நீக்கப்பட வேண்டும். இதனால் நிரல்கள் இயங்கும் வேகம் அதிகரிக்கின்றது.
ஜாவாவின் பயன்பாடுகள்
ஜாவா ஓர் எளிமையான இணைய இயங்குதளத்தை உருவாக்குவதிலிருந்து பெரிய நிறுவனங்கள் பயன்படுத்தும் சிக்கலான அமைப்புகளை உருவாக்கும் வகையில் மேம்பட்டுள்ளது. தற்காலத்தில் ஜாவா இணையதளம் அடிப்படையிலான பயன்பாடுகள், பொருளாதார பயன்பாடுகள், விளையாட்டு பயன்பாடுகள், வினியோக நிறுவன பயன்பாடுகள், கைபேசி பயன்பாடுகள் மற்றும் டெஸ்க்டாப் பயன்பாடுகள் ஆகியவற்றில் முக்கியபங்குவகிக்கிறது.
புற இணைய இணைப்புகள்
பகுப்பு:பொருள் நோக்கு நிரலாக்க மொழிகள் பகுப்பு:யாவாத் தளம்
தர்பார் (திரைப்படம்)
தர்பார் (Darbar) 2020 ஆம் ஆண்டில் வெளியாகியுள்ள ஒரு இந்தியத் தமிழ் மொழித் திரைப்படமாகும்.ஏ. ஆர். முருகதாஸ் இயக்கத்தில் ரஜினிகாந்த், நயன்தாரா நடித்திருக்கின்றார்கள். அல்லிராஜா சுபாஷ்கரணின் லைகா புரொடெக்சன்ஸ் என்கிற நிறுவனம் இப்படத்தை தயாரித்து உள்ளது. அனிருத் ரவிச்சந்தர் இந்த படத்திற்கு இசையமைத்துள்ளார், அதேசமயம் சந்தோஷ் ஷிவன் மற்றும் ஸ்ரீகர் பிரசாத் ஆகியோர் ஒளிப்பதிவு மற்றும் படத்தொகுப்பினை செய்துள்ளனர்.
ரஜினிகாந்த் மற்றும் நயன்தாரா ஒரு படத்தில் முன்னணி இணையாக நடித்துள்ள முதல் படம் இதுதான். இருப்பினும், அவர்கள் சந்திரமுகி, சிவாஜி, மற்றும் குசேலன் உள்ளிட்ட பல்வேறு படங்களில் பாத்திரங்களாகி நடித்திருக்கிறார்கள். ரஜினிகாந்த் முன்னர் மூன்று முகம், பாண்டியன், கெரெப்டார் மற்றும் கொடி பறக்குது, கரப்தார் போன்ற படங்களில் காவல் துறை அதிகாரியாக நடித்துள்ளார்.
கதை
மும்பை போலீஸ் கமிஷனர் ஆதித்யா அருணாசலம், மும்பை முழுவதும் ஏராளமான கும்பல்களை போலீஸ் என்கவுன்டரில் கொன்று குவிக்கிறார். அவரது பொறுப்பற்ற நடத்தை பரவலான கண்டனத்திற்கு உட்பட்டது;  இது அவருக்கு எதிராக செயல்பட இந்திய தேசிய மனித உரிமை ஆணையத்தை தூண்டுகிறது. கமிஷனின் குழு உறுப்பினர்களில் ஒருவரும், ஆதித்யாவின் முன்னாள் நண்பரும், ஒரு வருடத்திற்கு முன்பு அவரது மகள் வள்ளிக்கானு என்ற வள்ளியின் கொலையால் அவரது இரக்கமற்ற தன்மைக்கு காரணம் என்பதைக் கண்டுபிடித்தார்.
கலிகோ புல்
கலிகோ புல் (Kalikho Pul 1969 சூலை - 2016 ஆகத்து 9) என்பவர் இந்தியாவின் அருணாச்சலப் பிரதேசத்தைச் சேர்ந்த அரசியல்வாதியாவார். இவர் அருணாச்சலப் பிரதேசம், அனாஜா மாவட்டத்தில் உள்ள வால்லா என்ற சிற்றூரில் பிறந்தவர். இவர் மனிதவியல் தொடர்பான துறையில் பட்டம் பெற்றவர். இவர் 1995இல் தீவிர அரசியலில் நுழைந்து அதே ஆண்டில் ஹயூலிங் சட்டமன்றத் தொகுதியின் சட்டமன்ற உறுப்பினரானார். முகுத்மித்தி அரசில் நிதித்துறை அமைச்சராக 2003 முதல் 2007வரை பொறுப்பு வகித்தார். தொடர்ந்து ஹயூலிங் தொகுதியில் அடுத்தடுத்து ஐந்து முறை சட்டமன்ற உறுப்பினராக தேர்ந்தெடுக்கப்பட்டார். இவர் நிதி, நீதி, சுகாதாரம், மகளிர் குழந்தைகள் நலம், மீன்வளம் போன்ற துறைகளின் அமைச்சராகப் பொறுப்பு வகித்தவர்.
தர்பார் (திரைப்படம்)
கதை
ஒரு வருடத்திற்கு முன்பு, புகழ்பெற்ற அதிகாரியான ஆதித்யா, மும்பைக்கு புதிய போலீஸ் கமிஷனராக நியமிக்கப்பட்டார் - நகரத்தில் எப்போதும் பரவி வரும் போதைப்பொருள் கடத்தல் மற்றும் விபச்சாரத்தைத் தடுக்க அவரது மேலதிகாரிகளின் முயற்சி. மும்பைக்கு வந்ததும், கடத்தப்பட்ட மூன்று பெண்களை மீட்கிறார், அவர்களில் ஒருவர் மகாராஷ்டிர துணை முதல்வரின் மகள். ஒரு வாய்ப்பை உணர்ந்த ஆதித்யா, கடத்தப்பட்ட பெண்களை ஒரு சாக்காகப் பயன்படுத்தி, நகரின் போதைப்பொருள் கடத்தல் மற்றும் விபச்சாரக் கும்பல்களுக்கு எதிராக ஒரு பெரிய பிரச்சாரத்தைத் தொடங்குகிறார்;  அவரது முயற்சிகள் மிகவும் வெற்றிகரமாக உள்ளன, ஏராளமான போதைப்பொருள் வியாபாரிகள் மற்றும் குழந்தை கடத்தல்காரர்கள் கைது செய்யப்பட்டனர். கைது செய்யப்பட்டவர்களில் செல்வாக்கு மிக்க தொழிலதிபரான வினோத் மல்ஹோத்ராவின் மகன் அஜய் மல்ஹோத்ராவும் ஒருவர். வினோத் ஆரம்பத்தில் அஜய்க்கு ஜாமீன் கொடுக்க முயற்சிக்கிறார், ஆதித்யாவால் தடுக்கப்பட்டார்.
ஆதித்யா ஒரு ஓட்டலில் லில்லி என்ற பெண்ணைச் சந்திக்கிறார், பின்னர் அவளைக் காதலிக்கத் தொடங்குகிறார். ஆதித்யாவின் முன்முயற்சிகளை லில்லி நிராகரித்தாலும், அவனது மகளும் நண்பருமான கௌசிக், லில்லியை திருமணம் செய்து கொள்ளும்படி அவனை சமாதானப்படுத்துகிறார். ஆதித்யா அவளிடம் காதல் வயப்பட்டான். தற்செயலாக, லில்லி ஆதித்யாவின் முன்னேற்றங்கள் குறித்து புகார் பதிவு செய்ய காவல் நிலையத்திற்கு வரும்போது, ​​லில்லி ஆதித்யா உண்மையில் மும்பை போலீஸ் கமிஷனர் என்பதை அறிந்ததும் அதிர்ச்சியடைகிறாள், லில்லி ஆதித்யாவை ஏற்றுக்கொள்கிறாள், இருவரும் ஒருவரையொருவர் தெரிந்துகொள்ளத் தொடங்குகிறார்கள்.
கலிகோ புல்
மேற்கோள்கள்
பகுப்பு:வாழும் நபர்கள் பகுப்பு:அருணாசலப் பிரதேச அரசியல்வாதிகள் பகுப்பு:அருணாச்சலப் பிரதேச முதலமைச்சர்கள் பகுப்பு:1969 பிறப்புகள் பகுப்பு:2016 இறப்புகள் பகுப்பு:தற்கொலை செய்து கொண்டோர்
தர்பார் (திரைப்படம்)
கதை
பின்னர், போதைப்பொருள் கடத்தலில் ஈடுபட்டது குறித்து அஜய்யிடம் சாட்சியம் தேடும் போது, ​​ஆதித்யா சிறையில் அவரைச் சந்திக்கிறார், அவருக்குப் பதிலாக ஒரு ப்ராக்ஸியைக் கண்டுபிடிப்பார். அஜய் வழக்கில் நியமிக்கப்பட்ட அதிகாரிகள், வினோத்தின் ஊதியத்தின் கீழ் பணிபுரிகிறார்கள் என்பதை மேலும் கண்டறிய, மாநில மற்றும் மத்திய அரசாங்கங்களை விசாரிக்குமாறு அவர் கேட்டுக்கொள்கிறார். ரகசிய விசாரணையின் மூலம், அஜய் பாங்காக்கில் பதுங்கி இருப்பதை ஆதித்யா அறிந்து கொள்கிறார், மேலும் பாஸ்போர்ட் மோசடி குற்றச்சாட்டின் பேரில் ராயல் தாய் போலீஸ் அவரை கைது செய்ய வைக்கிறார். இருப்பினும், வினோத்தின் சம்பளப் பட்டியலின் கீழ் உள்ள ஊழல் ராஜதந்திரிகள், "அஜய்" இன்னும் இந்தியாவில் சிறையில் இருப்பதாக பொய்யாக அறிவிக்கிறார்கள், இது அவர் தாய்லாந்து காவலில் இருந்து விடுவிக்கப்படுவதற்கு வழிவகுக்கிறது. மனம் தளராமல், ஆதித்யா இந்தியாவுக்குத் திரும்புகிறார், மேலும் தற்காப்பு என்ற போர்வையில் பினாமி கொல்லப்பட்டார், அதே நேரத்தில் "அஜய்யின்" சடலம் ஊடகங்களுக்குக் காண்பிக்கப்படும் என்று அறிவிக்கிறார். மூலை முடுக்கினாலும் வேறு வழியில்லாமல், வினோத்தின் கூட்டாளிகள் அவருக்கு எதிராகத் திரும்புகிறார்கள்;  தங்களைக் காப்பாற்றிக் கொள்வதற்காக, அவர்கள் அஜய்யை ரகசியமாக இந்தியாவுக்குத் திருப்பிக் கொன்றுவிட்டனர். இருப்பினும், அஜய்யின் விழிப்புணர்வில், அஜய் உண்மையில் வினோத்தின் மகன் அல்ல, ஆனால் ஹரிஹரன் சோப்ரா என்ற பயங்கரமான மாஃபியா முதலாளி, மும்பையில் 17 போலீஸ்காரர்களின் கொடூரமான படுகொலைக்கு காரணமானவர் என்பது தெரியவந்துள்ளது.
அதே நேரத்தில், லண்டனில் அஜய் கொல்லப்பட்டதை ஹரி அறிந்து கொள்கிறார். பழிவாங்கத் துடிக்கும் அவர், இந்தியா-வங்காளதேச எல்லை வழியாக ரகசியமாக இந்தியாவுக்குள் நுழைகிறார். உயிருக்கு பயந்த வினோத், ஆதித்யாவின் மகள் வள்ளியை தொடர்பு கொண்டு, ஆதித்யா ஆபத்தில் இருப்பதாக எச்சரிக்கிறார். ஹரி பின்னர் அஜய்யை பாதுகாக்க முடியாமல் வினோத்தை தூக்கிலிடுகிறார். அவர் ஆதித்யா மற்றும் வள்ளி ஆகியோரையும் குறிவைத்து, ஒரு பயங்கரமான கார் விபத்தை ஏற்பாடு செய்து இருவரையும் தாக்குகிறார். ஆதித்யா தாக்குதலில் இருந்து உயிர் பிழைத்தாலும், வள்ளிக்கு உள் இரத்தப்போக்கு இருப்பது கண்டறியப்பட்டது. அவள் இன்னும் 2 மணி நேரம் மட்டுமே வாழ வேண்டும், அதன் பிறகு அவள் இறந்துவிடுவாள் என்று மருத்துவர் கூறுகிறார். க்ரெஸ்ட்ஃபாலன், அவள் ஆதித்யா பார்க்க ஒரு சுய பதிவு செய்கிறாள். ஆதித்யாவும் வள்ளியும் படுகாயமடைந்ததை அறிந்த லில்லி உடனடியாக மருத்துவமனைக்கு விரைந்தார். மருத்துவமனையை அடைந்த பிறகு, மருத்துவமனை சவக்கிடங்கில் வள்ளியின் உடலைப் பார்த்த பிறகு வள்ளி இறந்துவிட்டதை லில்லி கண்டுபிடித்து கிட்டத்தட்ட உடைந்து போகிறாள். வள்ளியின் இறப்பைக் கேட்டு மனம் உடைந்த ஆதித்யா, வெறித்தனமாகவும், மிகவும் வன்முறையாகவும் மாறுகிறான். வினோத் தான் பொறுப்பு என்று நம்பி, ஆதித்யா அவனது வீட்டிற்குள் நுழைந்து, அவனது கொலையைப் பற்றி அறிந்து கொள்கிறான். ஆத்திரமடைந்து குழப்பமடைந்த ஆதித்யா, வள்ளியின் மரணத்தின் பின்னணியில் உள்ள உண்மையைப் புரிந்துகொள்ளத் தொடங்குகிறார், இந்த செயல்பாட்டில் ஏராளமான கும்பல்களைக் கொன்றார், இது படத்தை நிகழ்காலத்திற்கு கொண்டு வருகிறது.
தற்போது மீண்டும், ஆதித்யாவும் அவனது துணை அதிகாரிகளும் ஹரியின் குண்டர்களால் பதுங்கியிருக்கிறார்கள். அவர்கள் தாக்குதலில் இருந்து தப்பித்தாலும், ஆதித்யா தனது மோசமான நடத்தைக்காக இடைநீக்கம் செய்யப்பட்டார். கிட்டத்தட்ட கைவிடும் தருவாயில், அவர் வள்ளியின் வீடியோவைக் கண்டுபிடித்தார், இது வினோத்தின் முந்தைய எச்சரிக்கையைப் பற்றி வெளிப்படுத்துகிறது;  வள்ளி ஆதித்யாவை விடாமுயற்சியுடன் இருக்கவும், தொடர்ந்து விசாரிக்கவும் ஊக்குவிக்கிறாள். புதுப்பிக்கப்பட்ட தன்னம்பிக்கையுடன், ஆதித்யா தனது உடல் மற்றும் மன உறுதியை நிரூபிப்பதன் மூலம் மீண்டும் காவல்துறையில் பணியமர்த்தப்படுகிறார். பின்னர் அவர் அஜய்யின் உண்மையான உயிரியல் தோற்றம் ஹரிக்கு திரும்பினார். ஆதித்யாவைத் தவிர்க்கும் முயற்சியில், பல போலீஸ்காரர்களின் கொடூரமான கொலைகளை ஹரி ஏற்பாடு செய்கிறான். மனம் தளராத ஆதித்யா, ஹரியின் கூட்டாளிகளில் ஒருவரான பிரமோத் குப்தா என்ற ஊடக நிறுவனத்திற்குச் சொந்தமான மும்பை மீடியாவின் பழைய அலுவலகக் கட்டிடத்தில் மீண்டும் ஹரியின் இருப்பிடத்தைக் கண்டுபிடித்தார்.
போலீஸ் படையின் உதவியுடன், ஆதித்யா வளாகத்தில் சோதனை நடத்துகிறார். அவர் ஹரியின் குண்டர்களைக் கொல்ல சமாளித்து, குப்தாவைப் பிடிக்கிறார்;  அவர் ஹரியை பிடிக்க முடியவில்லை. ஹரி தனது இழிவான படுகொலை நடந்த இடத்திற்கு பின்வாங்குகிறார், மேலும் ஆதித்யாவை அவரிடம் ஈர்க்கிறார், இறந்த காவல்துறை அதிகாரிகளின் குடும்பத்தினரை துப்பாக்கி முனையில் பிணைக் கைதிகளாக பிடித்து வைத்துள்ளார். ஆதித்யா ஹரியுடன் சண்டையிட்டு வெற்றி பெறுகிறார். ஹரி ஆதித்யாவை சுட முயல்கிறான் ஆனால் ஹரியின் பயங்கர ஆட்சியை முடிவுக்கு கொண்டு வந்து, வள்ளியின் மரணத்திற்கு பழிவாங்கினான், மும்பையில் அமைதியை நிலைநாட்டுகிறான்.
முன் தயாரிப்பு
மார்ச் 2015 இல், ரஜினிகாந்த் தனது அடுத்த படத்தில் ஏ.ஆர்.முருகதாஸுடன் ஒப்பந்தம் செய்வதாகவும், ஆஸ்கார் பிலிம்ஸின் வேணு ரவிச்சந்திரனின் ஆதரவுடன்  அவரது லிங்கா (2014) திரைப்படத்தின் நிதி இழப்புகள் தொடர்பாக விநியோகஸ்தர்களுடனான அவரது பிரச்சினை தீர்க்கப்படும் வரை இந்த திட்டம் கிடப்பில் போடப்பட்டதாக அறிவிக்கப்பட்டது. இருப்பினும், ரவிச்சந்திரனின் திவால்நிலையை காரணம் காட்டி, திட்டம் நிறைவேறவில்லை. 25 செப்டம்பர் 2018 அன்று, ரஜினிகாந்த் தனது அடுத்த திட்டத்திற்காக முருகதாஸுடன் ஒத்துழைப்பார் என்றும், பிந்தையவரின் சர்கார் (2018), மற்றும் முன்னாள் பேட்ட (2019) ஆகிய படங்களையும் தயாரித்த சன் பிக்சர்ஸ் நிறுவனத்தால் தயாரிக்கப்படும் என்றும் தகவல்கள் வெளியாகின. இருப்பினும், 25 நவம்பர் 2018 அன்று, லைக்கா தயாரிப்பகம் முந்தைய 2.0 (2018) மற்றும் பிந்தையவரின் கத்தி (2014) ஆகியவற்றின் முந்தைய ஒத்துழைப்பிற்குப் பிறகு மீண்டும் ரஜினிகாந்த் மற்றும் முருகதாஸுடன் ஒத்துழைக்கப் போவதாக அறிவித்தது.
வளர்ச்சி
தலைவர் 167 என்ற தலைப்பில் படத்தின் தயாரிப்பு தொடங்கியது. இசையமைப்பாளர் அனிருத் ரவிச்சந்தர் மற்றும் ஒளிப்பதிவாளர் சந்தோஷ் சிவன் ஆகியோர் படத்தில் தங்கள் இருப்பை வெளிப்படையாக உறுதிப்படுத்தினர். 29 மார்ச் 2019 அன்று, முருகதாஸ் பழனி முருகன் கோவிலுக்குச் சென்று, படத்தின் வெற்றிக்காக சிறப்பு பூஜை (பிரார்த்தனை விழா) நடத்த முன்வந்தார், மேலும் படத்தின் தலைப்பு மற்றும் வெளியீட்டு தேதியையும் அறிவித்தார். 9 ஏப்ரல் 2019 அன்று, படத்தின் பர்ஸ்ட் லுக் போஸ்டரை லைகா புரொடக்ஷன்ஸ் சமூக ஊடக தளங்களில் வெளியிட்டது, இது படத்தின் தலைப்பை தர்பார் என வெளிப்படுத்தியது. போலீஸ் நாய்கள், பெல்ட்கள், பேட்ஜ்கள் மற்றும் கைவிலங்குகளால் சூழப்பட்ட ரஜினியின் ஃபர்ஸ்ட் லுக் இருந்தது. பாண்டியன் (1992) படத்தில் ரஜினிகாந்த் 27 ஆண்டுகளுக்குப் பிறகு போலீஸ் அதிகாரியாக நடிக்கிறார். ஒரு நேர்காணலில், இயக்குனர் முருகதாஸ், மூன்று முகம் (1982) படத்தின் கதாபாத்திரமான அலெக்ஸ் பாண்டியனைப் போன்ற ஒரு கடினமான காவலரைப் பற்றிய படம் என்று கூறினார். நடிகருக்கு 108 கோடி ரூபாயும், இயக்குனருக்கு 45 கோடி ரூபாயும் சம்பளம் வழங்கப்படும் என தெரிவிக்கப்பட்டுள்ளது.
நடித்தல்
சந்திரமுகி (2005) மற்றும் சிவாஜி: தி பாஸ் (2007) ஆகிய படங்களுக்குப் பிறகு மூன்றாவது முறையாக ரஜினிகாந்துடன் இணைந்து நடிக்கும் படத்தில் நயன்தாரா கதாநாயகியாக நடிப்பது உறுதி செய்யப்பட்டது. பாலிவுட் நடிகர் பிரதீக் பப்பர் தர்பாரில் முக்கிய வில்லனாக நடிப்பார் என்று முன்னதாக கூறப்பட்டது. இருப்பினும், பின்னர் வெளியான செய்திகள், சுனில் ஷெட்டி எதிரியாக நடித்தார், இது தமிழ் சினிமாவில் அவரது முழு அளவிலான அறிமுகத்தைக் குறிக்கிறது. மற்ற தமிழ் படங்களில் வில்லனாக நடிப்பதற்கான முந்தைய வாய்ப்புகள் குறைந்துவிட்ட போதிலும், ஷெட்டி வில்லனாக நடிக்க ஒப்புக்கொண்டார். மரக்கார் படப்பிடிப்பில் இருந்தபோது முருகதாஸ் ஷெட்டியை அணுகினார், அதற்காக ஷெட்டி தனது தலைமுடியை நீளமாக வளர்த்தார். முருகதாஸ் ஷெட்டியின் நீண்ட கூந்தலில் ஏதாவது ஸ்பெஷலாக செய்ய விரும்பினார். ஷெட்டி முருகதாஸுக்கு தனது மேன் பன் தோற்றத்தைக் காட்டினார், இது இறுதியில் படத்திற்கு பயன்படுத்தப்பட்டது. ஒரு நேர்காணலில், தமிழ் சினிமாவில் தர்பார் தனது முதல் "மாமிச" பாத்திரம் என்பதை ஷெட்டி வெளிப்படுத்தினார். யோகி பாபு முதன்முறையாக ரஜினியுடன் இப்படத்தின் மூலம் இணைந்து பணியாற்றுகிறார்.
படப்பிடிப்பு
ஏப்ரல் 4 ஆம் தேதி, சென்னையில் உள்ள பிரபல ஸ்டுடியோவில் பிரபல புகைப்படக் கலைஞர் வெங்கட் ராம் மற்றும் நிஹாரிகா பாசின் கான் வடிவமைத்த ஆடைகளுடன் ரஜினிகாந்த் பங்கேற்கும் போட்டோஷூட் நடைபெற்றது. அதிகாரப்பூர்வமற்ற முறையில் இணையத்தில் கசிந்த ஸ்டில்களில், நடிகர் போலீஸ் அவதாரத்தில் நடித்தார். படத்தின் முதன்மை புகைப்படம் எடுப்பது 10 ஏப்ரல் 2019 அன்று மும்பையில் தொடங்கியது. ரஜினிகாந்த், நிவேதா தாமஸ் மற்றும் யோகி பாபு ஆகியோரின் சில காட்சிகள் இணையத்தில் கசிந்தன. 3 மே 2019 அன்று, திரைப்படம் படமாக்கப்பட்ட வளாகத்தில் கல்லூரி மாணவர்களுடன் உரசல் ஏற்பட்டதாக வந்த புகாரைத் தொடர்ந்து, படத்தின் படப்பிடிப்பு நிறுத்தி வைக்கப்பட்டது, பின்னர் அது மீண்டும் தொடங்கப்பட்டது. படத்தின் முதல் ஷெட்யூல் மே 15 அன்று நிறைவடைந்தது.
படத்தின் இரண்டாவது ஷெட்யூல் மே 29 அன்று மீண்டும் தொடங்கப்பட்டு ஜூன் 30க்குள் முடிவடைந்தது. படத்தின் இரண்டாவது ஷெட்யூலில் சுனில் ஷெட்டி இணைந்தார். 5 ஜூன் 2019 அன்று, படப்பிடிப்பு தளத்தில் இருந்து ஒரு வீடியோ, செட்களில் அதிக பாதுகாப்பு இருந்தபோதிலும், அதிகாரப்பூர்வமற்ற முறையில் இணையத்தில் பரவியது. ஜூன் 2019 கடைசி வாரத்தில் படத்தின் படப்பிடிப்பின் போது இதேபோன்ற சம்பவம் நடந்ததாக படத் தயாரிப்பாளர்கள் தெரிவித்தனர். கனமழையைக் காரணம் காட்டி மும்பையில் இருந்து டெல்லிக்கு குழு இடம் மாற்றியது. ஆகஸ்ட் 2019 இறுதியில் படம் முடிவடையும் என்று அறிவிக்கப்பட்டது.
படத்தின் இரண்டாவது ஷெட்யூல் முடிந்ததும், படப்பிடிப்பை 10 ஜூலை 2019 முதல் தொடங்க, தயாரிப்பாளர்கள் 10 நாள் நீண்ட இடைவெளி எடுத்தனர். ஜூலை 25 அன்று, முருகதாஸ் படத்தின் சில ஸ்டில்களைப் பகிர்ந்துள்ளார், அதில் ரஜினிகாந்த் கையில் வாள் பிடித்துள்ளார். மற்றும் முதல் ஸ்டில்லில் ஒரு போலீஸ்காரரின் சீருடையில் தூசி நிறைந்த மேகத்தின் வழியாக நடப்பதைக் காணலாம், மற்றொரு படத்தில் அவர் வெளிர் நீல நிற உடையில் மகிழ்ச்சியாக இருப்பதைக் காணலாம்.
படத்தின் இறுதி அட்டவணை 19 ஆகஸ்ட் 2019 அன்று ஜெய்ப்பூரில் நடந்தது, அங்கு இரண்டு அதிரடி காட்சிகள் படமாக்கப்பட்டன. 11 அக்டோபர் 2019 அன்று, படத்தின் படப்பிடிப்பை முடித்துவிட்டதாக தயாரிப்பாளர்கள் அறிவித்தனர்.
தயாரிப்பிற்குப்பின்
7 நவம்பர் 2019 அன்று, ரஜினிகாந்த் இப்படத்திற்கான டப்பிங்கை சென்னையில் தொடங்கி இரண்டு நாட்களில் முடித்தார்.
இசை
படத்தின் ஒலிப்பதிவு மற்றும் இசையமைப்பாளர் அனிருத் ரவிச்சந்தர், பேட்ட (2019) படத்திற்குப் பிறகு ரஜினிகாந்துடன் இரண்டாவது ஒத்துழைப்பைக் குறிக்கிறது மற்றும் கத்தி (2014)க்குப் பிறகு இயக்குனர் ஏ.ஆர். முருகதாஸுடன் இணைந்து பணியாற்றினார்.
யோகி பி, செந்துழன் மற்றும் சியான் ஆகியோரின் பாடல் வரிகள் "தனி வழி" தவிர அனைத்து பாடல் வரிகளும் விவேக் எழுதியவை.
வெளியீடு மற்றும் விமர்சனம்
இத்திரைப்படம் 9 சனவரி 2020 ஆம் நாள் வெளியானது. இத்திரைப்படம் தமிழ், இந்தி, தெலுங்கு, மலையாளம் மற்றும் கன்னடம் மொழியிலும் மொழி மாற்றம் செய்யப்பட்டு வெளியானது.
பல ஊடக அறிக்கைகளின்படி, 2020 ஆம் ஆண்டு தமிழ்த் திரைப்படம், ஜப்பான் தியேட்டர் சங்கிலியான MKC ப்ளெக்ஸில் ஜூலை 16 அன்று தல்பார் ரிவெஞ்ச் என மறுவெளியீடு செய்யப்பட்டது, ஒரு வாரம் முழுவதுமாக ஓடியது. ஜூலை 21ம் தேதி வரை திரையிடப்பட வேண்டிய படம், ஜூலை இறுதி வரை நீட்டிக்கப்பட்டது. சில நகரங்களில் ஆகஸ்ட் மாதம் வரை இயங்கலாம் என்றும் சில தகவல்கள் தெரிவிக்கின்றன. "ஜப்பானில் ['தர்பார்'] நிகழ்ச்சிக்காக பல காட்சிகள் சேர்க்கப்படுகின்றன. அங்கு டிக்கெட்டுகளுக்கு பெரும் கிராக்கி. விநியோகஸ்தர்கள் லாபத்தில் மிகவும் மகிழ்ச்சியடைந்துள்ளனர். அறிக்கைகளின்படி, படம் ரசிகர்கள் மத்தியில் பெரும் கோபத்தை உருவாக்கியுள்ளது. கியோட்டோ, நகோயா, மற்றும் நீகாட்டா என்ற பல நகரங்களில் திரையிடப்படும்." ஊடக அறிக்கையின்படி, படம் ¥230 மில்லியன் வசூலித்துள்ளது. இப்படம் சுமார் 15 கோடி (இந்திய ரூபாய்) வசூல் செய்துள்ளது. முத்து படத்திற்குப் பிறகு ஜப்பானில் ரஜினிகாந்திற்கு அதிக வசூல் செய்த திரைப்படம் தர்பார்.
இந்த திரைப்படம் அனைத்து தரப்பிலிருந்து கலவையான விமர்சனம் பெற்றது. ஆனந்த விகடன் இத்திரைப்படத்திற்கு 42 மதிப்பெண் வழங்கியுள்ளது, மற்றும் திரைக்கதை பலவீனமாக உள்ளதாகவும் இப்படம் திரைக்கதை, லாஜிக் என எதைப்பற்றியும் கவலைப்படாத, ரஜினி ரசிகர்களுக்கான படம் என்று விமர்சனம் செய்துள்ளது.
மேற்கோள்கள்
பகுப்பு:2020 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அனிருத் ரவிச்சந்திரன் இசையமைத்த திரைப்படங்கள் பகுப்பு:ஏ. ஆர். முருகதாஸ் இயக்கிய திரைப்படங்கள்‎ பகுப்பு:ரசினிகாந்து நடித்துள்ள திரைப்படங்கள் பகுப்பு:நயன்தாரா நடித்த திரைப்படங்கள் பகுப்பு:தமிழ் பரபரப்பூட்டும் திரைப்படங்கள்
வைகுண்ட ஏகாதசி
மார்கழி மாதத்தில் வரும் வளர்பிறை பதினோராம் நாள் இந்துக்களால் வைகுண்ட ஏகாதசி  எனக் கொண்டாடப்படுகிறது. இது மார்கழி மாதத்தில் வரும். வைணவர்கள் தாம் வழிபடும் திருமாலின் இருப்பிடமாகக் கருதும் வைகுண்டத்தின் கதவுகள் இன்று திறக்கப்படுவதாக நம்புகின்றனர். இந்நாளின் முன்னிரவில் உறங்காது இருந்து திருமாலின் புகழ்பாடி கோவில் செல்வர். விடிகாலையில் பெருமாள் கோவில்களில் பொதுவாக வடக்குதிசையில் என்றும் மூடப்பட்டிருந்து இன்று மட்டுமே திறக்கும் "சொர்க்க வாயில்" என்றழைக்கப்படும் வாயில்வழியே சென்று இறைவனை வழிபடுவர்.
திருவரங்கம் கோவிலில் இந்நாளின் முந்தைய பத்து நாட்களில் "பகல்பத்து" என்றும் பிந்தைய பத்து நாட்களில் "இராப்பத்து" என்றும் சிறப்பாக விழா நடத்தப்படுகிறது.
சமய நம்பிக்கை
இந்துக்கள் ஒவ்வொரு ஏகாதசி நாளிலும் உண்ணாநோன்பிருந்து இறைவனை வழிபடுவதால் தங்களின் பாவச்செயல்கள் மன்னிக்கப்பட்டு சங்கடங்கள் தீரும் என நம்புகின்றனர். விஷ்ணுபுராணம் என்ற நூலில் அனைத்து ஏகாதசி நாட்களிலும் உண்ணாநோன்பு இருந்து பெறும் பயனை வைகுண்ட ஏகாதசி அன்று இருக்கும் ஒருநாள் விரதத்தால் பெறலாம் எனக் கூறப்பட்டுள்ளது. இதனால் இந்நாள் சிறப்பினைப் பெறுகிறது.
புராண நூலின்படி திருமால் தனது எதிரிகளாகவிருந்த இரு அரக்கர்களுக்கு இந்நாளன்று வைகுண்டத்தின் கதவுகளைத் திறந்ததாகவும், இக்கதையைக் கேள்விப்பட்டு இவ்வாயில் வழியே பெருமாளின் திருவுரு வெளியே உலா வரும்போது தரிசிப்பவர்கள் அனைவருக்கும் தாம் பெற்ற நிலை கிடைக்கவேண்டும் என அவர்கள் வரம் வேண்டியதாகவும் கூறப்படுகிறது.
மகாபாரதத்தில் குருச்சேத்திரப் போரின் துவக்கத்தில் கிருட்டிணன் அருச்சுனனுக்கு இந்த நாளில்தான் பகவத் கீதை விளக்கங்களை நிகழ்த்தியதாகக் கருதப்படுகிறது.
திருவரங்கத்தில்
தமிழ்நாட்டில் அமைந்துள்ள வைணவத்தலங்களில் முதன்மையாகக் கருதப்படுகின்ற திருவரங்கத்தில் உள்ள அரங்கநாத சுவாமி கோவிலில் வைகுண்ட ஏகாதசி விழா 21 நாட்கள் சிறப்பாகக் கொண்டாடப்படுகிறது. பகல்பத்து, இராப்பத்து என்று இரு பகுதிகளாகக் கொண்டாடப்படுகிறது. ஒவ்வொருநாளும் திருமாலின் திருவுரு வெவ்வேறு அலங்காரங்களில் வெவ்வேறு வாகனங்களில் உலா வருகிறது. ஏகாதசி நாளன்று இரத்தினங்களால் வேய்ந்த ரத்னாங்கி என அழைக்கப்படும் உடையில் கருவறையிலிருந்து வெளிவந்து ஆயிரங்கால் மண்டபத்தில் வீற்றிருக்க வடக்கு வாயில் ("பரமபத வாசல்", சொர்க்க வாசல்" என்றும் அழைக்கப்படுகிறது) வழியே உலா வருவதைக் காண பெருந்திரளான பக்தர் கூட்டம் கூடும். இந்த வாயில் இந்த நாளிலே மட்டுமே திறக்கப்படும்.
திருமலையில்
ஆந்திர மாநிலத்தின் திருப்பதி மலைமீதுள்ள திருமலையிலும் இத்தகைய விழா கொண்டாடப்படுகிறது. இங்குள்ள சிறப்பு வாயில் "வைகுண்ட துவாரம்" என அழைக்கப்படுகிறது. வைகுண்ட ஏகாதசி நாளில் மட்டுமே திறக்கப்படும் இவ்வாயில் வழியே சென்று வழிபடுவோர் வீடுபேறு பெறுவர் என நம்பப்படுகிறது. எனவே இத்திருநாளில் பெருந்திரளான பக்தர்களும் உயர்நிலையாளர்களும் திரள்கின்றனர்.
வெளியிணைப்புகள்
பகுப்பு:இந்து சமய விழாக்கள் பகுப்பு:வைணவ விழாக்கள் பகுப்பு:வைணவ சமயம்
இடையாற்றுமங்கலம் ஊராட்சி
இடையாற்றுமங்கலம் ஊராட்சி (Edayathumangalam Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள லால்குடி வட்டாரத்தில் அமைந்துள்ளது. இந்த ஊராட்சி, லால்குடி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2386 ஆகும். இவர்களில் பெண்கள் 1239 பேரும் ஆண்கள் 1147 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பல்ப் ஃபிக்சன்
பல்ப் ஃபிக்சன்  1994 ஆம் ஆண்டு வெளியான துப்பறியும் படமாகும். குவெண்டின் டரண்டினோவால் இயக்கப்பட்டு டரான்டினோ மற்றும் ரோஜர் ஏவரி ஆகியோரால் புனையப்பட்டு திரைக்கதை அமையப்பெற்றதாகும். இத்திரைப்படம் தனது அருந்தேர்வுச் சொல்வள வசனங்களுக்கும், நகைச்சுவை கலந்த வன்முறையின் முரண் நகைக்கும், நிகரில்லா கதையம்சத்துக்கும், திரைப்படங்களுக்கே உரிய சங்கேத சாடைகளுக்கும், மேற்கத்திய பாப் கலாச்சார குறியீடுகளுக்கும் பெயர் போனது. சிறந்த திரைப்படத்துக்கான விருதை உள்ளடக்கிய ஏழு ஆஸ்கர் விருதுகளுக்கு இப்படம் தேர்வு செய்யப்பட்டுள்ளது. சிறந்த மூல திரைக்கதைக்கான விருதை டரான்டினோ மற்றும் ரோஜர் ஏவரி ஆகியோர் வென்றனர்.
மிக ஒயிலாக இயக்கப்பட்ட பல்ப் ஃபிக்ஷன்  எனும் இத்திரைப்படம் லாஸ் ஏஞ்சலிஸ் நகரின் ஆயுதந்தாங்கி கொடுந்தொழில் புரிவோரையும், உள்நாட்டு தீவிரவாதிகளையும், இரவு நேர குற்றவாளிகளையும், ஒரு மர்ம கைப்பெட்டியையும் மையமாகக் கொண்டது. திரைப்படத்தின் கணிசமான பகுதி கதாபாத்திரங்களுக்கிடையேயான உரையாடல்களுக்கும், வசனங்களுக்கும் ஒதுக்கப்பட்டு, அவர்களது நகைச்சுவையுணர்வையும், வாழ்க்கைக் கண்ணோட்டத்தையும் எடுத்தியம்புவதாக உள்ளது. இத்திரைப்படத்தின் தலைப்பு வன்முறையின் தாக்கத்துக்கும், அதிரடி வசனங்களுக்கும் பெயர் போன 20 ஆம் நூற்றாண்டின் மசாலா சஞ்சிகைகளையும் உணர்ச்சியற்ற துப்பறியும் புதினங்களையும் குறிக்கிறது. பல்ப் ஃபிக்ஷன் திரைப்படம், துவக்கக் காட்சியில் "பல்ப்" எனும் வார்த்தைக்கான இருவேறு வரையறைகளுடன் கூடிய தலைப்புஅட்டை காட்டப்படும் சுய குறிப்புடன் ஆரம்பமாகிறது.
கதையமைப்பு
இத்திரைப்படம் டரான்டினோவின் மனதில் உதயமான மூன்று வகையான கதைகளைச் சுற்றி அமைக்கப்பட்டுள்ளது. கூலிப்படைத் தலைவன் வின்சன்ட் வேகா முதல் கதையின் கதாநாயகனாகவும், குத்துச்சண்டை வீரர் புச்ச் கூலிட்ஜ் இரண்டாம் கதையின் நாயகனாகவும், வின்சன்டின் சக ஒப்பந்தக் கொலையாளி ஜூல்ஸ் வின் ஃபீல்ட் மூன்றாவது கதையின் நாயகனாகவும் வருகின்றனர்.
ஒவ்வொரு கதையம்சமும் பல தொடர் நிகழ்வுகளை மையமாகக் கொண்டிருந்தாலும் அவை அனைத்தும் குறுக்கிடும் வண்ணம் அமைந்திருக்கின்றன. உணவு விடுதி ஒன்றில் பம்ப்கின் மற்றும் ஹனிபன்னி ஆகியோரால் அரங்கேற்றப்படும் கொள்ளை காட்சியோடு ஆரம்பமாகும் இத்திரைப்படம் பின்னர் வின்சன்ட், ஜூல்ஸ், புச்ச், மார்செல்லஸ் வால்லஸ் மற்றும் அவரது மனைவி 'மியா மற்றும் நிழல் உலக வின்ஸ்டன் வுல்ஃப் ஆகியோரின் கதைகளைத் தன்னுடன் இணைத்துக் கொள்கிறது. இறுதியாக தொடங்கிய இடத்திலேயே முடிகின்றது. மொத்தம் ஏழு கதைத் தொடர்கள் இதில் உள்ளன - மூன்று பிரதான கதையம்சங்களையும் அடையாளங்காட்டும் விதமாக அவற்றின் வருகைக்கு முன்பாகக் கறுப்புத் திரையில் இடைத்தலைப்புகள் தோன்றுகின்றன:
இவ்வேழு கதைவரிசைகளையும் கால வரிசை முறைப் படி அடுக்க நினைத்தால் இவ்விதம் அடுக்கலாம்: 4a, 2, 6, 1, 7, 3, 4b, 5. கதைவரிசை 1, 7 மற்றும் 2,6 ஆகியவை ஒன்றன் மேலொன்று பகுதி-தழுவியனவாகக் காணப்படுகின்றன.
கதைச் சுருக்கம்
"பம்ப்கி"னும்(டிம் ராத்) "ஹனி பன்னி"யும்(அமன்டா ப்ளம்மர்) உணவுவிடுதியில் காலையுணவு உட்கொள்கின்றனர். தொழிலில் மட்டுமல்லாது வாடிக்கையாளர்களிடமிருந்தும் பணத்தை சம்பாதிக்கலாம் என்பதை தங்களது முந்தைய கொள்ளை அனுபவத்தின் மூலம் உணர்ந்து கொண்ட அவர்கள், அவ்வுணவு விடுதியைக் கொள்ளையடிக்க முடிவு செய்கின்றனர். சிறிது நேரத்துக்குப் பின்பு கொள்ளை முயற்சியை அரங்கேற்றுகின்றனர். காட்சி மாறி தலைப்பு பத்திகள் தோன்றுகின்றன.
ஜூல்ஸ் வின்ஸ்ஃபீல்ட்(சாமுவேல் எல்.ஜாக்சன்) வாகனத்தைச் செலுத்திக்கொண்டிருக்க வின்சன்ட் வேகா(ஜான் ட்ரவோல்டா) ஆம்ஸ்டர்டாமின் கஞ்சா விற்பனை நிலையங்கள், பிரெஞ்சு மேக் டொனல்ட்ஸ் மற்றும் அதன் பிரத்தியேகத் தயாரிப்பான, பிரான்சு நாட்டுக்கே உரிய "ரோயேல் வித் சீஸ்" ஆகியவைகளின் மகிமைகளடங்கிய தனது அண்மைக் கால ஐரோப்பிய அனுபவங்களை விவரித்துக் கொண்டிருக்கிறான். கோட் சூட்டுடன் காணப்படும் அந்த இணை, கோஷ்டி தலைவன் மார்செல்லஸ் வால்லஸுக்கு எதிராக வரம்பு மீறிய பிரெட்(பிராங்க் வேஹ்லி) என்பவனிடமிருந்து ஒரு கைப்பெட்டியை திரும்பப் பெரும் பொருட்டு சென்று கொண்டிருக்கிறது. தனது மனைவியின் காலை பிடித்து விட்டதற்காக நான்காவது மாடியின் முகப்பிலிருந்து ஒருவனைக் கீழே தள்ளியவன் இந்த மார்செல்லஸ் என்று வின்சன்டிடம் கூறுகிறான் ஜூல்ஸ். இதே மார்செல்லஸ் தான் ஊரில் இல்லாத பொழுது தனது மனைவிக்குப் மெய்க்காப்பாளனாக இருக்கும்படி தன்னிடம் கேட்டுக் கொண்டதாக வின்சன்ட் கூறுகிறான். அத்துடன் தங்கள் அளவலாதலை முடித்துக் கொள்ளும் அவர்கள் தங்கள் அடுத்த கட்ட நடவடிக்கையில் இறங்குகின்றனர். கதைகளில் வருவது போன்று ஜூல்ஸின் தீமை பயக்கும் வேதாகம வாசிப்புக்குப் பின் பிரெட்டைக் கொல்லுவதே அது.
வின்சன்ட் வேகா மற்றும் மார்செல்லஸ் வால்லஸின் மனைவி
காலியாகத் தோன்றும் பானங்கள் அருந்துமிடத்தில் மூத்த குத்துச்சண்டை வீரன் புச்ச் கூலிட்ஜ் (ப்ரூஸ் வில்லீஸ்) எதிர் வரும் போட்டியில் தோல்வியைத் தழுவ ஒப்புக்கொண்டதற்காக மார்ஸெல்லஸிடமிருந்து(விங் ரேமஸ்)ஒரு பெரும் தொகையைப் பெற்றுக் கொண்டிருக்கிறான். வருணிக்க இயலாத விதத்தில் மேற்சட்டைகளும் அரைக்கால் சட்டைகளும் அணிந்தவர்களாய் வின்சன்ட்டும் ஜூல்ஸூம் கைப்பெட்டியை ஒப்படைக்க வரும் போது புச்சும் வின்சன்ட்டும் ஒரு கணம் எதிர்பட நேர்கிறது. மறுநாள் லான்ஸ்(எரிக் ஸ்டோல்ஸ்) மற்றும் ஜோடி(ரோசன்னா ஆர்கெட்)யின் வீட்டுக்கு உயர் ரக அபினைப் பெற்றுக்கொள்ள செல்கிறான் வின்சன்ட். அபினை அருந்திவிட்டு, மியா வால்லஸை(உமா துர்மன்)வெளியில் அழைத்துச் செல்வதற்காக வாகனத்தைச் செலுத்துகிறான். ஜாக் ராபிட் ஸ்லிம் எனும் 1950 ஆம் ஆண்டின் கருப்பொருளுடைய உணவகத்துக்கு அவர்கள் செல்கின்றனர். 50 களின் பாப் பாடகர்களைப் போன்ற உருவ அமைப்புடையவர்கள் அவ்வுணவகத்தின் பணியாளர்களாக இருக்கின்றனர். தோல்வியடைந்து விட்ட தொலைகாட்சி முன்னோடிப் படமான "பாக்ஸ் ஃபோர் ஃபைவ்"-ல் தனக்கு ஏற்பட்ட அனுபவத்தை நினைவு கூறுகிறாள் மியா.
திருகு போட்டி ஒன்றில் கலந்து கொண்ட பிறகு கோப்பையுடன் வால்லஸ் இல்லத்துக்குத் திரும்புகின்றனர். வின்சென்ட் குளியலறையில் இருக்கும்பொழுது வின்சன்டின் அரும்பொருளாம் அபினை அவனது மேலங்கிப் பையில் கண்டெடுக்கிறாள் மியா. இதைக் கொக்கெயின் என்றெண்ணிய அவள் அதனை உள்ளிழுக்க மிதமிஞ்சிய போதையால் மயங்குகிறாள். வின்சென்ட் அவளை தூக்கிக் கொண்டு உதவிக்காக லான்ஸின் வீட்டுக்கு விரைகிறான். இருவரும் சேர்ந்து அட்ரினலின் ஊசியை மியாவின் இதயத்துக்குள் செலுத்த, அவள் அந்நிலையிலிருந்து மீள்கிறாள். விடைபெறுவதற்கு முன் மியாவும் வின்சென்டும் அந்நிகழ்ச்சியை மார்ஸெல்லஸிடம் சொல்லக்கூடாதென தீர்மானிக்கின்றனர்.
தங்க கைக் கடிகாரம்
போட்டியில் வெற்றி பெற்ற புச்ச் ஆட்டகளத்தை விட்டு வேகமாக வெளியேறுகிறான். டாக்ஸீ ஒன்றில் தப்பியோடும் அவன் மரணத்தைப் பற்றிய கிலியால் ஆட்டுவிக்கப்பட்டுள்ள எஸ்மெரால்டா வில்லலோபோசிடமிருந்து(ஏஞ்சலா ஜோன்ஸ்)தான் தனது எதிராளியைக் கொன்று விட்டதாகத் தெரிந்து கொள்கிறான். ஒப்புக் கொண்டதற்கு மாறாக, தோற்பதற்கெனத் தான் பெற்ற ஊதியத்தை, தனக்குக் கிட்டிய அபூர்வ வெற்றியின் பொழுதும் தன்வசம் வைத்துக் கொண்ட புச்ச், மார்ஸெல்லஸை ஏமாற்றி விட்டான். மறுநாள் காலை, புச்சும் அவனது தோழி ஃபாபியெனும் (மரியா டி மெடிரோஸ்) ஒரு உந்துலாவினர் உணவகத்தில் ஒளிந்து கொண்டிருக்கும்பொழுது இணையில்லாத தனது கைக்கடிகாரத்தை ஃபாபியென் எடுத்து வர மறந்தது புச்சுக்குத் தெரிய வருகிறது. மார்ஸெல்லஸின் ஆட்கள் நிச்சயமாகத் தன்னைத் தேடிக் கொண்டிருப்பார்கள் என்பதை உணர்ந்திருந்தபோதும், தனது கைக்கடிகாரத்தைத் திரும்பப்பெற எண்ணிய அவன் தனது அறைக்கு வருகிறான். மிக விரைவாகத் தனது கைக்கடிகாரத்தைக் கண்டுபிடித்துவிடுகிறான் புச்ச். தான் தனியாக இருப்பதாக எண்ணிய அவன் சிற்றுண்டி உட்கொள்ள நினைக்கிறான். அப்பொழுது தான் அவன் சமையலறை மேடையில் ஒரு இயந்திரத் துப்பாக்கியைப் பார்க்க நேரிடுகிறது. கழிப்பறையில் தண்ணீர் ஓடும் சத்தத்தைக் கேட்கும் அவன், சரியான தருணத்தில் அத்துப்பாக்கியை ஆயத்தபடுத்தி குளியலறையை விட்டு திடுக்கிட்டவனாய் வெளியே வரும் வின்சன்ட் வேகாவைக் கொல்கிறான்.